b'\n_START_ARTICLE_\nMusikforeningen (Oslo)\n_START_PARAGRAPH_\nMusikforeningen ble grunnlagt i Oslo 1871 som en norsk orkesterforening. Foreningen ble til p\xc3\xa5 initiativ av Edvard Grieg._NEWLINE_I et inserat i Aftenposten 11. oktober 1871, inviterte en gruppe med Edvard Grieg i spissen, publikum til \xc3\xa5 tegne medlemskap i foreningen. De \xc3\xb8vrige som underskrev invitasjonen var Peder Carl Lasson, Marcus Jacob Monrad, Thomas Heftye, Karl Hals, professor J. Nicolaisen, brigadelege Schj\xc3\xb8tt og Ludvig Lindemann. Foreningen skulle anses som en fortsettelse av Det filharmoniske selskab._NEWLINE_Foreningen mottok kommunal st\xc3\xb8tte fra 1889. Musikforeningen gikk i 1919 over i det nystiftede Filharmonisk Selskap. Organisasjoner og personer som hadde beredt grunnen til Musikforeningen var Det muscalske Lyceum av 1810, Det filharmoniske selskab av 1846, Conradis og Kjerulfs abonnementskonserter og Winther-Hjelms og Griegs konserter p\xc3\xa5 1860-tallet.'